text: 麥福人，嘉靖時御馬監掌印太監、尚衣監掌印太監、司禮監掌印太監兼東廠提督太監。生平.弘治十一年，出生。正德十二年，供事清寧宮。正德十三年，入乾清宮近侍。嘉靖元年，升御馬監左監丞，改御用監僉押管事、左少監。嘉靖三年，升御用監太監，賜禁中乘馬，改御馬監，督務勇士營和四衛營。嘉靖五年，提督上林苑海子。嘉靖七年，升御馬監掌印太監，提督勇士營和四衛營禁兵。嘉靖八年，提督十二團營兵馬，掌乾清宮事。嘉靖九年，掌上林苑海子關防。嘉靖十一年，提督禮儀房和浣衣局，提督尚衣監西直房。嘉靖十三年，總提督內西教場操練並都知監。嘉靖十六年，總督東廠。嘉靖十七年，兼尚衣監掌印太監。嘉靖十八年，上南巡，奉命留守京師，賜符驗關防。嘉靖二十四年，入司禮監。嘉靖二十五年，提督先蠶壇，掌理祭禮及諸禮儀。嘉靖二十七年，再督東廠。嘉靖二十八年，兼司禮監掌印太監嘉靖三十一年，去世，內閣大學士徐階為他撰寫木墓誌。墓誌銘.司禮監太監掌監事兼督東廠麥公福墓誌嘉靖壬子十二月二十九日，司禮監太監掌監事、總督東廠升庵麥公卒。上聞，賜鈔三萬貫、祭三壇，命有司給葬具，建享堂、碑亭，所以恤之甚厚。蓋公事上久，敬慎之節，終始一致。故其卒也，上特悼之雲。公諱福，字天錫，升庵其號。廣之三水人。曾祖諱保旺，祖諱寧，父諱常祿，俱以公弟祥貴贈特進榮祿大夫、後軍都督府右都督，妣皆夫人。公幼入內庭。正德丁丑，以選供事清寧宮。戊寅，改乾清宮近侍。嘉靖壬午，遷御馬監左監丞，改御用監僉押管事，尋陞左少監。甲申，陞太監，賜乘馬禁中，改御馬監，監督勇士四衛營務。丙戌，奉命提督上林苑海子。丁亥，奉命隨朝請，晉乾清宮牌子。戊子，掌御馬監印，提督勇士四衛營禁兵。己丑，提督十二團營兵馬，掌乾清宮事。庚寅，掌上林苑海子關防。壬辰，提督禮儀房並浣衣局，提督尚衣監西直房。甲午，總提督內西教場操練並都知監，帶刀。丁酉，總督東廠。戊戌，兼管尚衣監印。己亥，上南巡，奉命留守京師，賜符驗關防。乙巳，遷司禮監。丙午，提督先蠶壇，掌理祭禮及諸禮儀。戊申，復總督東廠，鎮靜不擾縉紳謂賢。巳酉，掌司禮監印。國制，凡旨下諸司司禮，名為秉筆，而掌印者尤重，諸監局莫敢望焉。然每遇東廠奏事，則皆趨避，故東廠尤名有事權。累朝以來，未有兼其任者，兼之自公始。自受命至於卒，凡四閱歲。嗚呼！其可謂貴且久矣！公前後賜飛魚、鬥牛、蟒衣、大紅坐龍衣者各三；賜玉帶、鬧妝帶者各一；賜祿米自十二石至三十六石，合之以石計者三百七十三。又嘗特賜銀記，其文曰“公勤端慎”賜御書曰“克盡忠謹”、“小心匪懈”、“恭慎如一”。蓋見褒美於上者如此，又累朝諸中貴所未有也。公之在東廠，茂著勞績。詔蔭弟祥為後軍都督府右都督，侄忠等為錦衣衛指揮千百戶者若干人。廠內有隙地，公建堂，祀先師孔子及四配、十哲、七十二賢於其中。太監徐公秀故於公有恩，及卒，公為營葬，建玄覺寺祀之。又建樓兜橋，開磨石口等處，山路行者稱便。是可以識公心之所存矣！
metadata: erhwenkuo/wikipedia-zhtw
metadata: 麥福
metadata: https://zh.wikipedia.org/wiki?curid=6298839